**A câta oară numai gândul**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Înc-o dată toamna scrie o poveste

Pe o frunză smulsă de-un oftat de vânt,

Eu aştept de-un secol despre tine-o veste,

Poşta nu răzbate-n margini de pământ.

Înc-o dată-i vremea când la gura sobei

Lacrima inundă irisul căprui,

Geme-n focul ghenei un mesteacăn tânăr

Noaptea-şi parfumează trupul cu gutui,

Iese despletită, goală şi desculţă,

Calcă peste bruma ninsă de curând

Înc-o dată somnul nu-mi găseşte drumul

Până dimineaţa... Hai măcar în gând!

- Trec în zbor cocorii, multe anotimpuri

Au plecat în grabă către alt tărâm,

Plou-a nostalgie, totuși în răstimpuri,

Îți respir aroma, floare de salcâm.

Te citesc, alene, lângă soba-ncinsă

Caligrafiată de un fug de nea,

Poșta nu ajunge pe-o planetă ninsă,

Dar e scris în stele că vei fi a mea.

Adunăm fărâme dintr-o toamnă lungă

În poeme nude. Printre fantezii,

Cadă-ncet zăpada, pân’ la brâu s-ajungă,

Cerul să ne-ngroape-n albe agonii.

Liliana Trif Ioan Grigoraș